Ditsem Nuus - Siemens-sluipmoord in Bloem: Ongelooflike omkopery
Siemens-sluipmoord in Bloem: Ongelooflike omkopery
Die hofsaak na die opspraakwekkende sluipmoord op Louis Siemens (54), voormalige besturende direkteur van die CityMed Daghospitaal in Bloemfontein op 10 Mei vanjaar, het reeds aan die lig gebring dat Siemens sedert 2015 omkoopgeld van sowat R5,6 miljoen betaal het in 'n poging om 'n lisensie van die Vrystaatse Dept. van Gesondheid te verkry vir uitbreidings aan die hospitaal. Dit blyk dat Siemens vasgevang was in 'n web van omkopery wat strek vanaf voetsoolvlak tot op die hoogste regeringsvlak in die provinsie.
Twee van die beweerde drie huurmoordenaars van Siemens is reeds inhegtenis geneem, terwyl nog gesoek word na die derde, wie se identiteit aan die Polisie bekend is. Uit getuienis wat in die voorlopige hofsaak gelewer is, blyk dit dat die huurmoordenaars die moord die dag vooraf ter plaatse ingeoefen het en dat Siemens toe die volgende dag in die parkeergarage van die Preller Plein winkelsentrum doodgeskiet is.
Hoewel slegs bespiegelings op hierdie stadium, wil dit voorkom asof daar in die Vrystaat die afgelope jare ‘n yslike omkoopnetwerk tot stand gekom het waardeur staatstenders en – goedkeurings slegs verkry kon word indien mega omkoopbedrae betaal word aan 'n vertikale ketting van begunstigdes.
Gelees 451 keer
Vredendal inwoners in vrees na wreedaardige moord